กฎกระทรวงฉบับที่ ๗(พ.ศ. ๒๕๓๙)ออกตามความในพระราชบัญญัติบริษัทมหาชนจำกัดพ.ศ. ๒๕๓๕[๑] อาศัยอำนาจตามความในมาตรา ๑๔ (๔) และมาตรา ๑๑๐ วรรคสองแห่งพระราชบัญญัติบริษัทมหาชนจำกัดพ.ศ. ๒๕๓๕ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ ๑ งบดุลและบัญชีกำไรขาดทุนตามกฎกระทรวงนี้หมายความว่า รายงานผลการดำเนินงานฐานะการเงินหรือการเปลี่ยนแปลงฐานะการเงินของกิจการไม่ว่าจะรายงานโดยงบดุลงบกำไรขาดทุน งบแสดงการเปลี่ยนแปลงในส่วนของผู้ถือหุ้น งบกำไรสะสม งบกระแสเงินสดงบย่อย และหมายเหตุประกอบงบการเงิน ตลอดจนคำอธิบายอื่นซึ่งระบุไว้ว่าเป็นส่วนหนึ่งของงบดังกล่าวข้างต้นข้อ ๒งบดุลและบัญชีกำไรขาดทุนของบริษัทมหาชนจำกัด อย่างน้อยต้องมีรายการและความหมายของรายการตามที่กำหนดในแบบท้ายกฎกระทรวงนี้ดังต่อไปนี้(๑) บริษัทมหาชนจำกัดที่ประกอบธุรกิจการธนาคารพาณิชย์ต้องมีรายการและความหมายของรายการตามที่กำหนดในแบบ ๑(๒) บริษัทมหาชนจำกัดที่ประกอบธุรกิจเงินทุนต้องมีรายการและความหมายของรายการตามที่กำหนดในแบบ ๒(๓) บริษัทมหาชนจำกัดที่ประกอบธุรกิจหลักทรัพย์ต้องมีรายการและความหมายของรายการตามที่กำหนดในแบบ ๓(๔) บริษัทมหาชนจำกัดที่ประกอบธุรกิจเงินทุนและธุรกิจหลักทรัพย์ต้องมีรายการและความหมายของรายการตามที่กำหนดในแบบ ๔(๕) บริษัทมหาชนจำกัดที่ประกอบธุรกิจเครดิตฟองซิเอร์ต้องมีรายการและความหมายของรายการตามที่กำหนดในแบบ ๕(๖) บริษัทมหาชนจำกัดที่ประกอบธุรกิจประกันชีวิตต้องมีรายการและความหมายของรายการตามที่กำหนดในแบบ ๖(๗) บริษัทมหาชนจำกัดที่ประกอบธุรกิจประกันวินาศภัยต้องมีรายการและความหมายของรายการตามที่กำหนดในแบบ ๗(๘)บริษัทมหาชนจำกัดที่ประกอบธุรกิจประกันชีวิตและธุรกิจประกันวินาศภัยต้องมีรายการและความหมายของรายการตามที่กำหนดในแบบ๘(๙) บริษัทมหาชนจำกัดที่ประกอบธุรกิจคลังสินค้าหรือธุรกิจอันมีสภาพคล้ายคลึงกันกับธุรกิจคลังสินค้าตามประกาศของรัฐมนตรีต้องมีรายการและความหมายของรายการตามที่กำหนดในแบบ ๙(๑๐) บริษัทมหาชนจำกัดที่ประกอบธุรกิจอื่นนอกจากธุรกิจตาม(๑) ถึง (๙) ต้องมีรายการและความหมายของรายการตามที่กำหนดในแบบ ๑๐ข้อ ๓ในกรณีที่ไม่มีรายการใดที่กำหนดไว้ในแบบท้ายกฎกระทรวงนี้ ไม่จำเป็นต้องแสดงรายการนั้นข้อ ๔กฎกระทรวงนี้ให้ใช้บังคับสำหรับการจัดทำงบดุลและบัญชีกำไรขาดทุนของบริษัทมหาชนจำกัดตั้งแต่รอบปีบัญชีซึ่งเริ่มต้นในวันที่๑ มกราคม ๒๕๔๐ เป็นต้นไปให้ไว้ ณ วันที่ ๒๕ ตุลาคม พ.ศ. ๒๕๓๙ชูชีพ หาญสวัสดิ์รัฐมนตรีว่าการกระทรวงพาณิชย์[เอกสารแนบท้าย]๑. งบดุลและบัญชีกำไรขาดทุนของบริษัทมหาชนจำกัดที่ประกอบธุรกิจการธนาคารพาณิชย์(แบบ ๑)๒.งบดุลและบัญชีกำไรขาดทุนของบริษัทมหาชนจำกัดที่ประกอบธุรกิจเงินทุน (แบบ ๒)๓.งบดุลและบัญชีกำไรขาดทุนของบริษัทมหาชนจำกัดที่ประกอบธุรกิจหลักทรัพย์ (แบบ ๓)๔.งบดุลและบัญชีกำไรขาดทุนของบริษัทมหาชนจำกัดที่ประกอบธุรกิจเงินทุนและธุรกิจหลักทรัพย์(แบบ ๔)๕.งบดุลและบัญชีกำไรขาดทุนของบริษัทมหาชนจำกัดที่ประกอบธุรกิจเครดิตฟองซิเอร์ (แบบ ๕)๖.งบดุลและบัญชีกำไรขาดทุนของบริษัทมหาชนจำกัดที่ประกอบธุรกิจประกันชีวิต (แบบ ๖)๗.งบดุลและบัญชีกำไรขาดทุนของบริษัทมหาชนจำกัดที่ประกอบธุรกิจประกันวินาศภัย (แบบ ๗)๘.งบดุลและบัญชีกำไรขาดทุนของบริษัทมหาชนจำกัดที่ประกอบธุรกิจประกันชีวิตและธุรกิจประกันวินาศภัย(แบบ ๘)๙.งบดุลและบัญชีกำไรขาดทุนของบริษัทมหาชนจำกัดที่ประกอบธุรกิจคลังสินค้าหรือธุรกิจอันมีสภาพคล้ายคลึงกันกับธุรกิจคลังสินค้าตามประกาศของรัฐมนตรี(แบบ ๙)๑๐.งบดุลและบัญชีกำไรขาดทุนของบริษัทมหาชนจำกัดที่ประกอบธุรกิจอื่นนอกจากธุรกิจการธนาคารพาณิชย์ธุรกิจเงินทุน ธุรกิจหลักทรัพย์ ธุรกิจเงินทุนและธุรกิจหลักทรัพย์ธุรกิจเครดิตฟองซิเอร์ ธุรกิจประกันชีวิต ธุรกิจประกันวินาศภัย ธุรกิจประกันชีวิตและธุรกิจประกันวินาศภัยและธุรกิจคลังสินค้าหรือธุรกิจอันมีสภาพคล้ายคลึงกันกับธุรกิจคลังสินค้าตามประกาศของรัฐมนตรี(แบบ ๑๐)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือโดยที่มาตรา ๑๑๐ วรรคสอง แห่งพระราชบัญญัติบริษัทมหาชนจำกัด พ.ศ. ๒๕๓๕กำหนดให้การจัดทำงบดุลและบัญชีกำไรขาดทุนของบริษัทมหาชนจำกัดต้องมีรายการและความหมายของรายการตามที่กำหนดในกฎกระทรวง จึงจำเป็นต้องออกกฎกระทรวงนี้ปิยะธิดา/ปรับปรุง๓๐ เมษายน๒๕๖๒[๑] ราชกิจจานุเบกษาเล่ม ๑๑๓/ตอนที่ ๖๗ ก/หน้า ๑/๒๕ พฤศจิกายน ๒๕๓๙